**Würzburg** on kaupunki Saksan Baijerissa Main-joen varrella. Sen pinta-ala on 87,63 neliökilometriä ja vuoden 2020 lopussa siellä asui 126 954 asukasta. Würzburg on niin sanottu piiritön kaupunki (saks. *kreisfreie Stadt*) eli se ei kuulu mihinkään Saksan piirikunnista. Kaupunki on kuitenkin sitä ympäröivän Würzburgin piirikunnan keskus.

Historia
--------

Marienbergin linnoitus ja vanha Mainsilta
Würzburgin historia ulottuu noin vuoteen 1000 eaa. jolloin keltit rakensivat Marienbergille linnoituksen. Vuodesta 1030 kaupungissa on ollut piispanistuin. Ruhtinaspiispojen residenssi Würzburgin linna on nykyisin Unescon maailmaperintökohde.

Noitavainojen aikaan kaupunki oli Bambergin ohessa Saksan noitavainojen keskus. Noitavainojen huippuvuonna 1515 Würzburgissa poltettiin kolmen kuukauden kuluessa noitina 900 ihmistä.

Liittoutuneet pommittivat Würzburgia  toisen maailmansodan loppuvaiheessa 16.3.1945. Pommitukset tuhosivat noin 90% keskustan rakennuksista ja niissä kuoli arviolta 5 000 ihmistä. Myös Würzburgin residenssi kärsi pahasti palossa.

Toisen maailmansodan jälkeen Würzburgissa sijaitsi vuoteen 2008  Yhdysvaltain ilmavoimien tukikohta. Armeijan henkilökunta perheineen asui nykyisen Hublandin kaupunginosan alueella. Alueella toimi kaksi amerikkalaista koulua. Nykyisessä Hubland Centerin ostoskeskuksessa toimi 1950-luvulta alkaen armeijan henkilökunnan kauppa sekä muita palveluita.

Maantiede
---------

Würzburgin keskusta on rakentunut Main-joen itärannalle. Keskustaa ympäröivät useassa suunnassa korkeat vuorenrinteet, joilla viljellään viiniä.

Würzburgin naapurikuntia ja -kaupunkeja ovat Veitshöchheim, Höchberg, Rimpar, Gerbrunn, Rottendorf ja Estenfeld, jotka kuuluvat Würzburgin piirikuntaan.

Koulutus
--------

Kaupungissa on menestyvä Julius Maximilian -yliopisto, jossa yli 400 professoria opettaa noin 28 000 opiskelijaa kymmenessä tiedekunnassa. Yliopisto perustettiin vuonna 1582, ja aluksi tiedekuntia oli neljä (teologia, oikeustiede, lääketiede ja filosofia). Matemaattis-luonnontieteellinen tiedekunta lisättiin vasta 1937. Yliopiston tunnetuimpiin opiskelijoihin ja opettajiin ovat kuuluneet Wilhelm Röntgen, Rudolf Virchow ja Albert von Kölliker.

Würzburgin yliopiston päärakennus

Liikenne ja elinkeinoelämä
--------------------------

Würzburg on rautateiden risteysasema, josta on junayhteydet Frankfurtiin, Müncheniin, Kasseliin, Hannoveriin ja Hampuriin. Valtatiet A 3 ja A 7 kulkevat kaupungin kautta. Main-joki yhtyy Reiniin, ja sitä kautta on vesiyhteys Pohjanmerelle ja kanavan kautta myös Tonavalle ja edelleen Mustallemerelle.

Würzburgin rautatieasema lännestä päin. Oikealla Main-joki ja vasemmalla Bundesstraße 27.
Würzburgin suurimpia työllistäjiä ovat yliopisto ja erilaiset hallintolaitokset. Teollisuusyrityksistä suurin on painokoneita valmistava Koenig & Bauer.

Helsingin Artic-raitiovaunu oli koeajoilla Würzburgissa lokakuussa 2014.

Viinikulttuuri
--------------

Frankenin viinialue levittäytyy Würzburgin ympäristössä. Tunnetuimpia ovat Silvaner-rypäleestä tehdyt viinit. Alueen mannermainen ilmasto ja monipuolinen maaperä muodostavat ihanteelliset olosuhteet viininviljelylle. Würzburgilainen Juliusspital on 180 hehtaarin viljelyalueillaan Saksan toiseksi suurin viinintuottaja. Paikallista viiniä myydään yleensä litteissä, pyöreän muotoisissa viinipulloissa (saks. Bocksbeutel).

Frankkilainen viinipullo

Tapahtumat
----------

Würzburgissa pidetään vuosittaiset joulumarkkinat marras-joulukuussa. Kaupungissa järjestetään myös kaksi suurta kansantapahtumaa (saks. *Volksfest*): Frühjahrsvolksfest maaliskuussa ja Kilianifest heinäkuussa. Viinikaupunkina tunnetusta Würzburgista löytyy myös useita viiniaiheisia tapahtumia, kuten Weinparade ja Wein am Stein.

Kaupungin kulttuuritapahtumiin kuuluvat Mozart-viikko residenssin ympäristössä sekä Umsonst & Draußen -kaupunkifestivaali Talaveran alueella. Siellä on järjestetty vuodesta 1989 Africa Festival-tapahtuma, joka on Euroopan vanhin ja suurin afrikkalaiseen kulttuuriin keskittyvä tapahtuma.

Ainakin vuodesta 2019 lähtien Würzburgissa on järjestetty vuosittain  pride-kulkue (saks. *Christopher Street Day*).

Nähtävyydet
-----------

* Würzburgin linna
* Würzburgin kaupungintalo
* Marienkapelle
* Vanha Mainsilta (Alte Mainbrücke)
* Marienbergin linnoitus
* Wallfahrtskirche Mariä Heimsuchung ('Käppele')
* Würzburger Stein -viiniviljelmä
* Randersackerin ja Würzburgin välinen viinireitti
* Juutalainen museo
* Frankkilaisen alueen museo (Museum für Franken)

Ystävyyskaupungit
-----------------

* Irlanti Bray, Irlanti
* Ranska Caen, Ranska
* Yhdistynyt kuningaskunta Dundee, Iso-Britannia
* Tansania Mwanza, Tansania
* Japani Ōtsu, Japani
* Yhdysvallat Rochester, Yhdysvallat
* Espanja Salamanca, Espanja
* Saksa Suhl, Saksa
* Tšekki Trutnov, Tšekki
* Ruotsi Uumaja, Ruotsi

Lähde:

Kuvagalleria
------------

* Näkymä Marienbergiltä Würzburgin vanhaan kaupunkiin päin Näkymä Marienbergiltä Würzburgin vanhaan kaupunkiin päin
* Yksi vanhan Mainsillan patsaista Yksi vanhan Mainsillan patsaista
* Neumünsterin kirkko Neumünsterin kirkko
* Würzburgin residenssi Würzburgin residenssi
* Näkymä keskustasta linnoituksen suuntaan Näkymä keskustasta linnoituksen suuntaan
* Marienbergin linnoituksen lähellä sijaitseva barokkikirkko 'Käppele' Marienbergin linnoituksen lähellä sijaitseva barokkikirkko 'Käppele'
* Marienbergin linnoituksen sisäpihaa Marienbergin linnoituksen sisäpihaa
* Viiniviljelmiä linnoituksen lähistöllä Viiniviljelmiä linnoituksen lähistöllä

Lähteet
-------

1. ↑  Würzburg in Zahlen Stadt Würzburg. Viitattu 14.12.2021. (saksaksi)
2. ↑  Bevölkerung: Gemeinden, Stichtage (letzten 6) *GENESIS-Online Datenbank*. Bayerisches Landesamt für Statistik. Viitattu 14.12.2021. (saksaksi)
3. 1 2  Auf einen Blick (Arkistoitu versio)
4. ↑  Geschichte Würzburg-Hublandin kaupunginosan verkkosivut. Viitattu 2.3.2024. (saksaksi)
5. ↑  Zahlen und Fakten *uni-wuerzburg.de*. Viitattu 14.12.2021. (saksaksi)
6. ↑  Eine erfolgreiche Geschichte *uni-wuerzburg.de*. Viitattu 14.12.2021. (saksaksi)
7. ↑  Tasoristeys 4/2014 *Resiina-lehti*. Viitattu 14.12.2021.
8. ↑   Saksan viinialueet *saksanviinitiedotus.fi*. Viitattu 14.12.2021.
9. 1 2 3  Weinland Franken: Heimat des Silvaners  6.9.2020. Weinfreunde.de. Viitattu 2.3.2024. (saksaksi)
10. ↑  Africa Festivalin kotisivut *africafestival.org*. Viitattu 2.3.2024.
11. ↑   Über uns QueerPride Würzburg e.V. Viitattu 2.3.2024.
12. ↑  Partnerstädte Stadt Würzburg. Viitattu 16.12.2021. (saksaksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Würzburg**.
* Kaupungin verkkosivut (saksaksi)
* Würzburgin kaupunkiwiki
* Unser Würzburg -verkkolehti (saksaksi)
* Würzburgin tapahtumakalenteri (saksaksi)
* UNESCO: Würzburgin linna (englanniksi)

Baijerin piirikunnat ja kaupunkipiirit

* Aichach-Friedberg
* Altötting
* Amberg
* Amberg-Sulzbach
* Ansbachin piirikunta
* Ansbach
* Aschaffenburgin piirikunta
* Aschaffenburg
* Augsburgin piirikunta
* Augsburg
* Bad Kissingen
* Bad Tölz-Wolfratshausen
* Bambergin piirikunta
* Bamberg
* Bayreuthin piirikunta
* Bayreuth
* Berchtesgadener Land
* Cham
* Coburgin piirikunta
* Coburg
* Dachau
* Deggendorf
* Dillingen an der Donau
* Dingolfing-Landau
* Donau-Ries
* Ebersberg
* Eichtätt
* Erding
* Erlangen
* Erlangen-Höchstadt
* Forchheim
* Freising
* Freyung-Grafenau
* Fürstenfeldbruck
* Fürthin piirikunta
* Fürth
* Garmisch-Partenkirchen
* Günzburg
* Haßberge
* Hofin piirikunta
* Hof
* Ingolstadt
* Kaufbeuren
* Kelheim
* Kempten
* Kitzingen
* Kronach
* Kulmbach
* Landsberg am Lech
* Landshutin piirikunta
* Landshut
* Lichtenfels
* Lindau
* Main-Spessart
* Memmingen
* Miesbach
* Miltenberg
* Mühldorf am Inn
* Münchenin piirikunta
* München
* Neuburg-Schrobenhausen
* Neumarkt in der Oberpfalz
* Neustadt an der Aisch-Bad Windsheim
* Neustadt an der Waldnaabin piirikunta
* Neu-Ulm
* Nürnberg
* Nürnberger Land
* Oberallgäu
* Ostallgäu
* Passaun piirikunta
* Passau
* Pfaffenhofen an der Ilm
* Regen
* Regensburgin piirikunta
* Regensburg
* Rhön-Grabfeld
* Rosenheimin piirikunta
* Rosenheim
* Roth
* Rottal-Inn
* Schwabach
* Schwandorf
* Schweinfurtin piirikunta
* Schweinfurt
* Starnberg
* Straubing
* Straubing-Bogen
* Tirschenreuth
* Traunstein
* Unterallgäu
* Weiden in der Oberpfalz
* Weilhelm-Schongau
* Weißenburg-Gunzenhausen
* Wunsiedel im Fichtelgebirge
* Würzburgin piirikunta
* Würzburg